open-index/open-wikipedia-markdown huggingface dataset:
Υπουργείο Δημόσιας Τάξης και Προστασίας του Πολίτη

Το **Υπουργείο Δημόσιας Τάξης και Προστασίας του Πολίτη** ήταν Υπουργείο που δημιουργήθηκε στις 21 Ιουνίου 2012 από μετονομασία του Υπουργείου Προστασίας του Πολίτη το οποίο είχε ιδρυθεί στις 7 Οκτωβρίου 2009 από υπηρεσίες που αποσπάστηκαν από τα Υπουργεία Εσωτερικών (Γενικές Γραμματείες Δημόσιας Τάξης και Πολιτικής Προστασίας) και Εμπορικής Ναυτιλίας, Αιγαίου και Νησιωτικής Πολιτικής (Διεύθυνση Ασφάλειας Ναυσιπλοΐας, Γενική Γραμματεία Λιμένων και Λιμενικής Πολιτικής και Λιμενικό Σώμα). Καταργήθηκε στις 27 Ιανουαρίου 2015 και συγχωνεύθηκε στο Υπουργείο Εσωτερικών και Διοικητικής Ανασυγκρότησης. Το Υπουργείο έδρευε στη λεωφόρο Π. Κανελλοπούλου 4 στην Αθήνα.

Στις αρμοδιότητες του Υπουργείου περιλαμβάνονταν η εσωτερική ασφάλεια, η καταπολέμηση του εγκλήματος, η αντιμετώπιση των φυσικών καταστροφών,  η ασφάλεια των συνόρων και η διαχείριση της μη νόμιμης μετανάστευσης. Στο Υπουργείο υπάγονταν η Ελληνική Αστυνομία, το Πυροσβεστικό Σώμα, η Εθνική Υπηρεσία Πληροφοριών και η Γενική Γραμματεία Πολιτικής Προστασίας.

## Ιστορία
* Στις 26 Ιουλίου 1985 με το Ν. 1558/1985 το Υπουργείο Δημόσιας Τάξης καταργήθηκε και οι υπηρεσίες του συγκρότησαν τη Γενική Γραμματεία Δημόσιας Τάξης που υπήχθη στο Υπουργείο Εσωτερικών και Δημόσιας Τάξης.
* Στις 24 Απριλίου 1986 με το Π.Δ. 137/1986, μετά από πρόταση του πρωθυπουργού Α. Παπανδρέου, επανασυστάθηκε το Υπουργείο Δημόσιας Τάξης με τη συγκρότηση της Γενικής Γραμματείας Δημόσιας Τάξης του Υπουργείου Εσωτερικών και Δημόσιας Τάξης σε αυτοτελές Υπουργείο.
* Στις 19 Σεπτεμβρίου 2007 με το Π.Δ. 205/2007, μετά από πρόταση του πρωθυπουργού Κ. Καραμανλή, το Υπουργείο Δημόσιας Τάξης συγχωνεύθηκε με το Υπουργείο Εσωτερικών, Δημόσιας Διοίκησης και Αποκέντρωσης στο Υπουργείο Εσωτερικών και στις 25 Σεπτεμβρίου 2007 με το Π.Δ. 215/2007 οι υπηρεσίες του συγκρότησαν τη Γενική Γραμματεία Δημόσιας Τάξης.
* Στις 7 Οκτωβρίου 2009 με το Π.Δ. 184/2009, μετά από πρόταση του πρωθυπουργού Γ. Παπανδρέου, συνεστήθη το Υπουργείο Προστασίας του Πολίτη από υπηρεσίες που αποσπάστηκαν από τα Υπουργεία Εσωτερικών (Γενικές Γραμματείες Δημόσιας Τάξης και Πολιτικής Προστασίας) και Εμπορικής Ναυτιλίας, Αιγαίου και Νησιωτικής Πολιτικής (Διεύθυνση Ασφάλειας Ναυσιπλοΐας, Γενική Γραμματεία Λιμένων και Λιμενικής Πολιτικής και Λιμενικό Σώμα).
*Στις 21 Ιουνίου 2012 με το Π.Δ. 85/2012, μετά από πρόταση του πρωθυπουργού Α. Σαμαρά, το Υπουργείο Προστασίας του Πολίτη μετονομάστηκε σε Υπουργείο Δημόσιας Τάξης και Προστασίας του Πολίτη.
*Στις 27 Ιανουαρίου 2015 με το Π.Δ. 24/2015, μετά από πρόταση του πρωθυπουργού Αλέξη Τσίπρα, το Υπουργείο Δημόσιας Τάξης και Προστασίας του Πολίτη συγχωνεύθηκε με το Υπουργείο Εσωτερικών, το Υπουργείο Διοικητικής Μεταρρύθμισης και Ηλεκτρονικής Διακυβέρνησης και το Υπουργείο Μακεδονίας-Θράκης στο Υπουργείο Εσωτερικών και Διοικητικής Ανασυγκρότησης

## Διατελέσαντες Υπουργοί

## Παραπομπές


## Εξωτερικοί σύνδεσμοι
* Επίσημη ιστοσελίδα του Υπουργείου Προστασίας του Πολίτη


Κατηγορία:Υπουργεία Δημοσίας Τάξεως
Όμιλος Γ Ευρωπαϊκού Πρωταθλήματος Ποδοσφαίρου 2012

Ο τρίτος όμιλος του Ευρωπαϊκού Πρωταθλήματος Ποδοσφαίρου 2012 έλαβε χώρα από τις 10 έως τις 18 Ιουνίου 2012 στην Πολωνία. 

## Γενικά στοιχεία
Ο όμιλος σχηματίστηκε από τέσσερις εθνικές ομάδες που προέκυψαν με κλήρωση: τη νικήτρια του Ευρωπαϊκού Πρωταθλήματος Ποδοσφαίρου 2008, Ισπανία, την Ιταλία, την Κροτια και την Ιρλανδία. 

Οι αγώνες έγιναν σε δύο γήπεδα της Πολωνίας: στο PGE Arena του Γκντανσκ και στο Στάδιο του Βρότσουαφ. Στην προημιτελική φάση προκρίθηκαν Ισπανία και Ιταλία, ενώ Κροατία και Ιρλανδία αποκλείστηκαν από τη συνέχεια της διοργάνωσης.

## Τελική κατάταξη

## Αποτελέσματα αγώνων
### Ισπανία - Ιταλία

----

### Ιρλανδία - Κροατία

----

### Ιταλία - Κροατία

----

### Ισπανία - Ιρλανδία

----

### Κροατία - Ισπανία

----

### Ιταλία - Ιρλανδία

## Σκόρερ
;3 γκολ
* Μάριο Μάντζουκιτς

;2 γκολ
* Φερνάντο Τόρρες
* Θεσκ Φάμπρεγας

;1 γκολ
* Σιν Σεντ Λέντζερ
* Χεσούς Νάβας
* Νταβίντ Σίλβα
* Αντόνιο Κασάνο
* Μάριο Μπαλοτέλι
* Αντόνιο Ντι Νατάλε
* Αντρέα Πίρλο
* Νίκιτσα Γέλαβιτς

## Εξωτερικοί σύνδεσμοι

*Όμιλος Γ' 

Κατηγορία:Ευρωπαϊκό Πρωτάθλημα Ποδοσφαίρου 2012
Όμιλος Δ Ευρωπαϊκού Πρωταθλήματος Ποδοσφαίρου 2012

Ο τετάρτος όμιλος του Ευρωπαϊκού Πρωταθλήματος Ποδοσφαίρου 2012 έλαβε χώρα από τις 11 έως τις 19 Ιουνίου 2012 στην Ουκρανία.

## Γενικά στοιχεία
Ο όμιλος σχηματίστηκε από τέσσερις εθνικές ομάδες που προέκυψαν με κλήρωση: τη διοργανώτρια Ουκρανία, την Αγγλία, τη Γαλλία και τη Σουηδία.

Οι αγώνες έγιναν σε δύο γήπεδα της Ουκρανίας: στο Ολυμπιακό Στάδιο του Κιέβου και στο Ντονμπάς Αρένα του Ντόνετσκ. Στην προημιτελική φάση προκρίθηκαν Αγγλία και Γαλλία, ενώ Ουκρανία και Σουηδία αποκλείστηκαν από τη συνέχεια της διοργάνωσης.

## Περιστατικά και αντιπαραθέσεις
Κατά τη δεύτερη αγωνιστική του ομίλου, στις 15 Ιουνίου, το παιχνίδι ανάμεσα στην Ουκρανία και τη Γαλλία που ξεκίνησε στις 19:00, διακόπηκε εξαιτίας έντονων βροχοπτώσεων καθώς και ενός κεραυνού. Ο διαιτητής αναγκάστηκε να διακόψει τον αγώνα στο 5ο λεπτό και να τον συνεχίσει 58 λεπτά αργότερα. Λόγω αυτής της κατάστασης, η UEFA αποφάσισε να καθυστερήσει για 15 λεπτά (στις 22:00 αντί 21:45) την έναρξη του δεύτερου αγώνα της ημέρας ανάμεσα στη Σουηδία και την Αγγλία, ώστε να μη συμπέσουν μαζί οι δύο αγώνες.

Tο παιχνίδι της τελευταίας αγωνιστικής του ομίλου (19 Ιουνίου) ανάμεσα στην Αγγλία και την Ουκρανία, χαρακτηρίστηκε από ένα "γκολ φάντασμα" του Μάρκο Ντέβιτς. Στο δεύτερο ημίχρονο του αγώνα κι ενώ η Ουκρανία έχανε με 1-0 χάρη στο γκολ του Γουέιν Ρούνεϊ, το σουτ του Ντέβιτς απομακρύνθηκε από τον Τζον Τέρι άλλα όπως φάνηκε καθαρά στα ριπλέι, ολόκληρη η μπάλα είχε περάσει τη γραμμή.

Αν και η φάση ξεκίνησε από τον Αρτέμ Μιλέφσκι που βρισκόταν σε θέση οφσάιντ, η UEFA και ο αρχηγός διαιτησίας Πιερλουίτζι Κολίνα παραδέχτηκαν την επόμενη ημέρα ότι έγινε λάθος και δεν καταλογίστηκε ένα νόμιμο γκολ υπέρ των Ουκρανών. Ο μη καταλόγισμος του γκολ άνοιξε εκ νέου τις συζητήσεις για τη χρησιμοποίηση της τεχνολογίας στη γραμμή του τέρματος.

## Τελική κατάταξη

## Αποτελέσματα αγώνων
### Γαλλία - Αγγλία

----

### Ουκρανία - Σουηδία

----

### Ουκρανία - Γαλλία

----

### Σουηδία - Αγγλία

----

### Αγγλία - Ουκρανία

----

### Σουηδία - Γαλλία

## Σκόρερ

;Αυτογκόλ
* Γκλεν Τζόνσον (υπέρ Σουηδίας)

## Παραπομπές


## Εξωτερικοί σύνδεσμοι

*Όμιλος Δ' 

Κατηγορία:Ευρωπαϊκό Πρωτάθλημα Ποδοσφαίρου 2012
Όμιλος Β Ευρωπαϊκού Πρωταθλήματος Ποδοσφαίρου 2012

Ο δεύτερος όμιλος του Ευρωπαϊκού Πρωταθλήματος Ποδοσφαίρου 2012 έλαβε χώρα από τις 9 έως τις 17 Ιουνίου 2012 στην Ουκρανία. 

## Γενικά στοιχεία
Ο συγκεκριμένος όμιλος είχε χαρακτηριστεί ως το "γκρουπ του θανάτου". Ο όμιλος σχηματίστηκε από τέσσερις εθνικές ομάδες, που προέκυψαν με κλήρωση: την Ολλανδία, τη Γερμανία, την Πορτογαλία και τη Δανία.

Οι αγώνες έγιναν σε δύο γήπεδα της Ουκρανίας: στο Στάδιο Μέταλιστ που βρίσκεται στο Χάρκοβο και στην Αρένα Λβιβ που βρίσκεται στο Λβιβ. Στην προημιτελική φάση προκρίθηκαν Γερμανία και Πορτογαλία, ενώ Δανία και Ολλανδία αποκλείστηκαν από τη συνέχεια της διοργάνωσης.

## Τελική κατάταξη

## Αποτελέσματα αγώνων
### Ολλανδία - Δανία

----

### Γερμανία - Πορτογαλία

----

### Δανία - Πορτογαλία

----

### Ολλανδία - Γερμανία

----

### Πορτογαλία - Ολλανδία

----

### Δανία - Γερμανία

## Σκόρερ
;3 γκολ
* Μάριο Γκόμεζ

;2 γκολ
* Μίκαελ Κρον-Ντέλι
* Νίκλας Μπέντνερ
* Κριστιάνο Ρονάλντο

;1 γκολ
* Λαρς Μπέντερ
* Λούκας Ποντόλσκι
* Ράφαελ Φαν ντερ Φάαρτ
* Ρόμπιν Φαν Πέρσι
* Σιλβέστρε Βαρέλα
* Πέπε
* Έλντερ Ποστίγκα

## Εξωτερικοί σύνδεσμοι

* Όμιλος Β΄ 

Κατηγορία:Ευρωπαϊκό Πρωτάθλημα Ποδοσφαίρου 2012
Μορν Τρανκίλ

To **Μορν Τρανκίλ** (Morne Tranquille) είναι ένα χωριό της Γρενάδας. Ανήκει στην ενορία του Αγίου Δαβίδ.  

## Παραπομπές


## Δείτε επίσης
* Κατάλογος πόλεων της Γρενάδας

Κατηγορία:πόλεις της Γρενάδας
Συνέτι Άνδρου

Το **Συνέτι** (οι ντόπιοι το λένε **Συνετί**) είναι οικισμός στην Άνδρο και τις Κυκλάδες.

## Γενικά στοιχεία
Το Συνέτι βρίσκεται στους πρόποδες του όρους Γερακώνας ή Γερακώνες, σε υψόμετρο 220 μέτρα ενώ απέχει από τη Χώρα 7 χλμ. νοτιοανατολικά. Είναι κτισμένο σε μια καταπράσινη πλαγιά, απέναντι από τον ορεινό όγκο Κούρβουλο, πάνω από τον ομώνυμο όρμο και την πανέμορφη παραλία του, εκεί που εκβάλλει ο ποταμός του φαραγγιού των Διποταμάτων. Στο χωριό υπάρχει το Λαογραφικό Μουσείο Συνετίου, το οποίο στεγάζεται στο παλιό σχολείο (μέχρι το 1999) και το οποίο χτίστηκε το 1900, με δωρεά του εθνικού ευεργέτη Ανδρέα Συγγρού. Υπάρχει γραφική πλατεία με μουριές, με  πέτρινη βρύση και   καφενεδάκι-μεζεδοπωλείο. Το χωριό παράγει κρασί.

Αναφέρεται επίσημα, μετά την Τουρκοκρατία, το 1835 να προσαρτάται στον Δήμο Άνδρου και το 1912 να ορίζεται έδρα της ομώνυμης νεοϊδρυθείσας κοινότητας. Σύμφωνα με το σχέδιο Καλλικράτης και την τροποπίησή του Κλεισθένης Ι, αποτελεί την ομώνυμη κοινότητα που υπάγεται στην Δημοτική Ενότητα Κορθίου του Δήμου Άνδρου. Σύμφωνα με την απογραφή 2021 έχει πληθυσμό 107 κατοίκων.

## Πηγές
* Χωριό Συνέτι Villadora.gr
* Χάρτης Οrama ΧΝΗ 307 Άνδρος

## Παραπομπές


Κατηγορία:Χωριά της περιφερειακής ενότητας Άνδρου
Play No Games

Το "**Play No Games**" είναι ένα επιτυχημένο σόλο σινγκλ από το άλμπουμ *[[Kings of Crunk]]* του Lil Jon το οποίο κυκλοφόρησε το 2003. Στο τραγούδι εμφανίζονται και οι ράπερ Oobie, Fat Joe, & Trick Daddy. Το τραγούδι περιέχει απόσπασμα του τραγουδιού  "Dukey Stick" του George Duke. Έχει παραχθεί από τον Lil Jon και έφτασε στο #3 στις Η.Π.Α.

Κατηγορία:Τραγούδια του Lil Jon
Κόχυλος Άνδρου

Ο **Κόχυλος** (ή **Κοχύλου**) είναι ένα χωριό στην Άνδρο, σε μία πλαγιά με θέα το Αιγαίο, με υψόμετρο 400 μ. με πληθυσμό 234 κάτοικοι. Στα Βορειοανατολικά του χωριού υπάρχει το Κάστρο της Φανερωμένης, το καλύτερο αξιοθέατο στο χωριό. Ανήκει στο δήμο Άνδρου, ενώ πριν το Πρόγραμμα Καλλικράτης ανήκε στο δήμο Κορθίου. Απέχει από τη Χώρα 14 χλμ. και από το Γαύριο 48 χλμ.

## Πληθυσμός
Η πρόσφατη δημογραφική εξέλιξη του οικισμού, βάσει των εθνικών απογραφών, είναι η εξής:

## Πηγές
* Χωριό Κοχύλου Villadora.gr
*  Η ΠΕΡΙΟΧΗ ΤΟΥ ΔΗΜΟΥ ΚΟΡΘΙΟΥ

## Παραπομπές


Κατηγορία:Χωριά της περιφερειακής ενότητας Άνδρου
Λ'Εστέρ, Καρριακού

Η **Λ'Εστέρ** (γαλλικά: L'Esterre) είναι ένα χωριό της Γρενάδα. Ανήκει στην Καρριακού και Μικρή Μαρτινίκη και στο νησί Καρριακού. Βρίσκεται νοτιοδυτικά της Καρριακού. 

## Δείτε επίσης
* Κατάλογος πόλεων της Γρενάδας
* Κατάλογος οικισμών της Καρριακού

## Παραπομπές


Κατηγορία:Πόλεις της Γρενάδας
α
Καππαριά Άνδρου

Η **Καππαριά** είναι χωριό στην Άνδρο σε μία πλαγιά στο όρος Γερακώνας σε υψόμετρο 224 μέτρα και με πληθυσμό 62 κάτοικοι (απογραφή 2021). Απέχει από τη Χώρα 18 χλμ. Ανήκε στον δήμο Κορθίου, ενώ τώρα με το Πρόγραμμα Καλλικράτης ανήκει στο δήμο Άνδρου. Το όνομα του χωριού οφείλεται στο φυτό κάππαρη που υπάρχει στην περιοχή σε αφθονία.

## Πηγές
*Χωριό Καπαριά Villadora.gr
*Η ΠΕΡΙΟΧΗ ΤΟΥ ΔΗΜΟΥ ΚΟΡΘΙΟΥ

## Παραπομπές


Κατηγορία:Χωριά της περιφερειακής ενότητας Άνδρου
Υβόν Χάτον

Η **Υβόν Χάτον** (*Yvonne Hutton*, πατρικό όνομα: *Yvonne Jeanne Mullins*, Weymouth, Dorset, 31 Οκτωβρίου 1941 - Μάρτιος 1992) ήταν Αγγλίδα καλλιτέχνης εικονογραφημένων εκδόσεων, περισσότερο γνωστή για τη δουλειά της στο ποδοσφαιρικό κόμικς Roy of the Rovers.

Ενώ ακόμη σπούδαζε στο **'Poole Art College**', προσελήφθη σαν εικονογράφος στην επιχείριση (art studio) του Colin Page, όπου και απασχολήθηκε μαζί με το συνάδελφό της, Ντέιβιντ Σκιου. Θεωρείται ότι η σχεδιαστική της τεχνοτροπία έχει επηρεαστεί σημαντικά από την αντίστοιχη του Page. Ήταν ακόμη αρκετά νέα όταν άρχισε την επαγγελματική της σταδιοδρομία. Ξεχώρισε στο χώρο όταν ξεκίνησε να σχεδιάζει τον χαρακτήρα Ρόυ Ρέης (στα μέσα της δεκαετίας του '60 διαδέχτηκε τον αρχικό καλλιτέχνη της σειράς με τίτλο Roy of the Rovers, Τζο Κολκάχουν) και τους υπόλοιπους παίκτες της Μέλτσεστερ Ρόβερς στο περιοδικό "Tiger", από το 1967-68. Η συνεργασία της διήρκεσε μέχρι και το 1978, με μια μικρή διακοπή ενδιάμεσα, όταν αντικαταστάθηκε προσωρινά από τον David Sque. Στο περιοδικό 'Jag' σχεδίασε την -επίσης ποδοσφαιρική- σειρά με τίτλο *Iron Man Martin* (1968-69). Μετά τη συγχώνευση των περιοδικών 'Jag' και 'Tiger' (1968) φιλοτέχνησε μία σειρά μηχανοκίνητου αθλητισμού με τίτλο *King of the Track* σε σενάριο του Πολ Γκέτενς (η οποία στην Ελλάδα αναδημοσιεύτηκε σαν *Ο Βασιληάς της Πίστας*, από το περιοδικό Αγόρι). Συνέχισε τη δουλειά της στο περιοδικό "*Roy of the Rovers*", με τις (ποδοσφαιρικές) σειρές "*Durrell's Palace*" (1981–85), "*Wayne's Wolves*" (1985–86) "*Kevin's Chance*" (1986–87) "*City*" (1987–88) και "*Terrible Twins*" (1988–89). Επίσης, ανέλαβε την παρουσίαση του **'Roy of the Rovers**' στην εφημερίδα **'Daily Star**', αλλά δεν πρόλαβε να ολοκληρώσει τη σειρά, καθώς το Δεκέμβριο του 1991 τραυματίσθηκε σοβαρά σε τροχαίο ατύχημα, με αποτέλεσμα να αποβιώσει λίγους μήνες αργότερα, το Μάρτιο του 1992 σε ηλικία μόλις 50 ετών. Στην προσωπική της ζωή ήταν παντρεμένη και είχε αποκτήσει δύο παιδιά.

## Πηγές
* Lambiek Comiclopedia

## Παραπομπές


Κατηγορία:Βρετανοί δημιουργοί κόμικς
Αηδόνια Άνδρου

Τα **Αηδόνια** είναι οικισμός της Άνδρου. Υπάγεται διοικητικά στην τοπική κοινότητα και δημοτική ενότητα Κορθίου, του δήμου Άνδρου, της περιφερειακής ενότητας Άνδρου, στην περιφέρεια Νοτίου Αιγαίου, σύμφωνα με το πρόγραμμα *Καλλικράτης*. Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Άνδρου του νομού Κυκλάδων, στο γεωγραφικό διαμέρισμα Νήσων Αιγαίου.
*Μέχρι το 1913 ο οικισμός ονομαζόταν *Αηδόνι*.

## Γεωγραφία
Τα Αηδόνια είναι πεδινός οικισμός της Άνδρου. Βρίσκεται στο νότιο τμήμα του νησιού, στις βόρειες απολήξεις της κορυφής «’Αγιος Τρύφωνας» (571 μ.) του βουνού Ράχη, πάνω από τον όρμο Κορθίου και σε μέσο σταθμικό υψόμετρο 140 μέτρα. Απέχει περίπου 24 χλμ. νότια της Χώρας Άνδρου.

## Πληθυσμός

## Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1835 ως *Αηδόνι* και προσαρτήθηκε στον δήμο Κορθίου της Άνδρου. Το 1912 αποσπάστηκε από τον δήμο Κορθίου και προσαρτήθηκε στην κοινότητα Κορθίου. Το 1913 η ονομασία του διορθώθηκε σε  *Αηδόνια*. Με το ΦΕΚ 244Α - 04/12/1997 αποσπάστηκε από την κοινότητα Κορθίου και προσαρτήθηκε στον δήμο Κορθίου. Με το ΦΕΚ 87Α - 07/06/2010 αποσπάστηκε από τον δήμο Κορθίου και προσαρτήθηκε στον δήμο Άνδρου.
## Αξιοθέατα
*Το λοξό γεφύρι των Αηδονιών, με άξονα πλάγιο ως προς την κοίτη και διαστάσεων 4,5 x 2,9 μ. (άνοιγμα x πλάτος)
*Η παραδοσιακή πετρόκτιστη κρήνη του οικισμού, με ανάγλυφη διακόσμηση και αυλάκι, που χρησίμευε ως πλύστρα του οικισμού (από τον οικισμό περνάνε τρία ρέματα)
*Ο ερειπωμένος πύργος, πιθανόν του 17ου αιώνα
*Το μικρό εκκλησιαστικό μουσείο που στεγάζεται στη βυζαντινή εκκλησία των Aγίων Σαράντα, όπου εκτίθενται ευαγγέλια, εκκλησιαστικά σκεύη, παλιές εικόνες και άλλα εκθέματα
*Οι παραδοσιακοί περιστερεώνες του οικισμού
*Η παραλίες «Κρεμμύδες» και «Άγιος Ιωάννης», νοτιοανατολικά του οικισμού 
*Οι εκκλησίες του Αγίου Τρύφωνα και της Αγίας Άννας, νοτιοανατολικά του οικισμού
*Η μονή Ζωοδόχου Πηγής στη θέση «Φλέτρα»

## Παραπομπές

## Πηγές
*Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
*Εγκυκλοπαίδεια Πάπυρος Λαρούς, 1963 (ΠΛ)
*Εγκυκλοπαίδεια Δομή, 2002-4
*Περιοδικό «Διακοπές», εκδ. Δ.Ο.Λ.,  2010
*Χάρτες «ROAD» (Άνδρος 1:50.000)

## Εξωτερικοί σύνδεσμοι
*Χωριό Aηδόνια Villadora.gr

Κατηγορία:Χωριά της περιφερειακής ενότητας Άνδρου
The Village Squire

***The Village Squire*** είναι  Βρετανική κωμωδία σε σκηνοθεσία Ρέτζιναλντ Ντένχαμ και με πρωταγωνιστές τον Ντίβιντ Χορν, Λέσλι Πέρρινς, Μόιρα Λυντ και Βίβιαν Λι. Βασίσθηκε σε ένα θεατρικό έργο του Άρθουρ Τζάρβις Μπλακ.

## Πλοκή
Μια ερασιτεχνκή παραγωγή του *[[Μάκβεθ]]* από έναν χωρικό βοηθείται από την άφιξη ενός επαγγελματία ηθοποιού.

## Ηθοποιοί
* Ντέιβιντ Χορν - άρχοντας Χόλλις
* Λέσλι Πέρρινς - Ρίτσαρντ Βέναμπλς
* Μόιρα Λυντ - Μέρι Χόλλις
* Βίβιαν Λι - Ρόουζ Βέναμπλς
* Μάργκαρετ Ουότσον - Θεία Καρολίνα
* Χάντον Μέισον - Δόκτωρ Μπλέικ
* Ιβόρ Μπέρναρντ - κος Ουόρσφορντ

## Αναφορές

## Εξωτερικοί σύνδεσμοι
*

Κατηγορία:Ταινίες του 1935
Κατηγορία:Βρετανικές ταινίες της δεκαετίας 1930
Κατηγορία:Ταινίες βασισμένες σε θεατρικά έργα
Κατηγορία:Βρετανικές κωμικές ταινίες
Κατηγορία:Αγγλόφωνες ταινίες
Κατηγορία:Βρετανικές ασπρόμαυρες ταινίες
Κατακαλαίοι Άνδρου

Οι **Κατακαλαίοι** είναι παραδοσιακό χωριό στην Άνδρο σε υψόμετρο 590 μέτρα, με πληθυσμό 10 κατοίκων (απογραφή 2021). Είναι σε μια πλαγιά στο όρος Πέταλο με θέα το Αιγαίο Πέλαγος. Απέχει από τη Χώρα 11 χλμ. και από το Γαύριο 43 χλμ. Ανήκει στο Δήμο Άνδρου, ενώ πριν το Πρόγραμμα Καλλικράτης ήταν στο Δημοτικό διαμέρισμα Αποικίων του δήμου Άνδρου που περιελάμβανε τα χωριά: Αποίκια, Κατακαλαίοι και τη Μονή Αγίου Νικολάου.

## Παραπομπές


Κατηγορία:Χωριά της περιφερειακής ενότητας Άνδρου
Μιχαήλ Παπαρρηγόπουλος

Ο **Μιχαήλ Παπαρρηγόπουλος** (1840 - 1920) ήταν Έλληνας νομικός, διπλωμάτης και Αυλάρχης του Βασιλέως Γεωργίου Α΄.
## Βιογραφία
Γεννήθηκε το 1840 στην Αθήνα και ήταν τριτότοκος γιος του Ι. Παπαρρηγόπουλου. Σπούδασε νομικά στο Πανεπιστήμιο του Μονάχου και ακολούθως επιστρέφοντας στην Ελλάδα εισήλθε στο Διπλωματικό Σώμα.  Διετέλεσε πρέσβης της Ελλάδος στη Ρώμη, στο Βουκουρέστι και στην Αγία Πετρούπολη. 
Περί το τέλος της σταδιοδρομίας του διορίστηκε Αυλάρχης του Βασιλέως Γεωργίου του Α΄. Πέθανε στην Αθήνα το 1920.

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.15ος, σελ.460.

Κατηγορία:Έλληνες διπλωμάτες
Κατηγορία:Οικογένεια Παπαρρηγόπουλου
Αλέξανδρος Παπαρρηγόπουλος

Ο **Αλέξανδρος Παπαρρηγόπουλος** (1829-1881) ήταν Έλληνας στρατηγός και μέλος στο Συμβούλιο της Επικρατείας.

Γεννήθηκε το 1829 στην Πάτρα και ήταν ο πρωτότοκος γιος του Ι. Παπαρρηγόπουλου. Σπούδασε στη Μόσχα και ακολούθως διέπρεψε ως στρατιωτικός επί βασιλείας Γεωργίου Α΄ φθάνοντας στο βαθμό του στρατηγού. Παράλληλα διέπρεψε και ως πολιτικός κατέχοντας μέχρι τον θάνατό του θέση Συμβούλου της Επικρατείας. Πέθανε στην Αθήνα το 1881.

## Πηγές
* *Νεώτερον Εγκυκλοπαιδικόν Λεξικόν Ηλίου*, τόμ. 15ος, σελ. 460

Κατηγορία:Έλληνες αξιωματικοί του Στρατού Ξηράς
Αλεξανδρος
Ισόβια κάθειρξη

**Ισόβια κάθειρξη** είναι μια από τις μεγαλύτερες ποινές για σοβαρά ποινικά αδικήματα. Ο όρος ισόβια (ίσος+βίος) σημαίνει ότι είναι ίση με τον βίο, το χρονικό διάστημα ζωής του ανθρώπου. Στο ελληνικό ποινικό δίκαιο είναι πλέον η υψηλότερη μεμονωμένη ποινή που μπορεί να επιβληθεί, μετά την κατάργηση της θανατικής ποινής. Σύμφωνα όμως με το άρθρο 105 του ελληνικού Ποινικού Κώδικα, η έννοια είναι πλασματική, δηλαδή καταδικασμένοι σε ισόβια κάθειρξη μπορούν να αποφυλακιστούν αν έχουν εκτίσει τουλάχιστον είκοσι (20) έτη της ποινής τους, ή δεκαοκτώ (18) έτη, σύμφωνα με νέο νόμο που ψηφίστηκε το 2021, αν έχουν υπερβεί το 70ό έτος της ηλικίας τους.

## Παραπομπές


Κατηγορία:Ποινές
Τζον Λέιφιλντ

Ο **Τζον Λέιφιλντ** (*John Charles Layfield*, 29 Νοεμβρίου 1966) είναι Αμερικανός παλαιστής, σχολιαστής αγώνων πάλης και μεικτών πολεμικών τεχνών, καθώς και αναλυτής των δύο παραπάνω αθλημάτων. Ο Λέιφιλντ έχει συμβόλαιο με την εταιρεία πάλης WWE.

## Καριέρα
### Τα πρώτα χρόνια
Εκτός του WWE, ο Λέιφιλντ όταν ήταν στο κολέγιο ασχολήθηκε με το ράγκμπι, χωρίς επιτυχία. Στην συνέχεια ξεκίνησε να προπονείται για την επαγγελματική πάλη, όπου έκανε τα πρώτα του βήματα στο Global Wrestling Federation (1992 - 1994). Όταν έφυγε από αυτή την εταιρεία, συνέχισε στην ανεξάρτητη σκηνή της πάλης, για δύο χρόνια.

### Η επιτυχία στο [[WWE]]
Ο Λέιφιλντ είναι γνωστός από το πέρασμά του (1996 - 2009) στην εταιρεία επαγγελματικής πάλης WWE, όπου εμφανιζόταν αρχικά, με το ψευδώνυμο **Μπράντσο**, το οποίο στην συνέχεια συνδυάστηκε με το πραγματικό του όνομα, **Τζον ‘Μπράντσο’ Λέιφιλντ**, ή πιο απλά **Τζέι Μπι Ελ**. Του ανήκει ένα σπουδαίο ρεκόρ, καθώς είναι ο μεγαλύτερης διάρκειας πρωταθλητής WWE για το σόου SmackDown, με 280 συνεχόμενες μέρες κατοχής τίτλου.

#### Ο ρόλος που υποδυόταν
Στην καριέρα του στην εταιρεία, αρχικά είχε έναν ρόλο γκάνγκστερ, ενώ σχημάτισε ομάδα με τον Μπάρι Γουίντχαμ και αργότερα με τον Ρον Σίμονς. Ο ρόλος με τον οποίο όμως έκανε τεράστια επιτυχία, ήταν εκείνος του εκατομμυριούχου επιχειρηματία, που πάλευε από χόμπι και απλά ήθελε να είναι στην κορυφή σε όλα.

### Σχολιαστής αγώνων και άλλα
Το 2006 αποφάσισε να σταματήσει την καριέρα του στα ρινγκ και έγινε σχολιαστής αγώνων στο WWE. Το 2008 επέστρεψε στα ρινγκ και έδωσε αρκετές φορές αγώνες, ενώ συμμετείχε και σε σενάρια. Η οριστική του απόσυρση ήρθε τον Μάρτιο του 2009, εντελώς ξαφνικά, μετά από έναν αγώνα του, στην WrestleMania 25 ανακοίνωσε την απόφασή του. Το 2012, επέστρεψε για ορισμένα σόου στο ρόλο του σχολιαστή αγώνων, λόγω της αναρρωτικής άδειας του Τζέρι Λόουλερ. Τον Νοέμβριο του ίδιου έτους, υπέγραψε συμβόλαιο για τη θέση του σχολιαστή αγώνων στο SmackDown.

#### Κατορθώματα
Στα 13 χρόνια ενεργής παλαιστικής καριέρας στο WWE, ο Λέιφιλντ κατέκτησε συνολικά 24 φορές τίτλο. Μία φορά κατέκτησε το Πρωτάθλημα WWE, μια φορά κατέκτησε το Πρωτάθλημα Ηνωμένων Πολιτειών WWE, μια φορά το Ευρωπαϊκό Πρωτάθλημα WWE, εφτά φορές το Σκληροπυρηνικό Πρωτάθλημα WWE, μια φορά το Διηπειρωτικό Πρωτάθλημα WWE και τρεις φορές το Παγκόσμιο Πρωτάθλημα Ομάδων, με τον Ρον Σίμονς.

## Προσωπική ζωή
Γεννήθηκε σε μια μικρή πόλη του Τέξας. Ο πατέρας του ονομάζεται Λαβέλ Λέιφιλντ και είναι αρχιερέας, και η μητέρα του Μαίρη Λέιφιλντ. Από το 2005 είναι παντρεμένος με την Μέρεντιθ Γουίτνεϊ.

## Τελειωτικές Κινήσεις

*Clothesline from hell
*JBL Bomb

## Χαρακτηριστικές κινήσεις

*Spinning neckbreaker
*Last Call (μερικές φορές από το δεύτερο σχοινί)
*Abdomiral Stretch
*Big boot
*Elbow drop
*Eye poke
*Flowing DDT
*Backbreaker rack

## Παραπομπές


## Πηγές
* WWE.com
* OWoW.com
* ProWrestling.about.com 

Κατηγορία:Επαγγελματίες παλαιστές
Κατηγορία:Καψόνι
Ιωάννης Θέμελης

Ο **Ιωάννης Θέμελης** ήταν Έλληνας αγωνιστής του 1821. 
## Βιογραφία
Ο Ιωάννης Θέμελης ήταν γιος του σπουδαίου Φιλικού και αγωνιστή του 1821, Δημητρίου Θέμελη. Γεννήθηκε στο Γαλάτσι της Μολδαβίας που σήμερα ανήκει στη Ρουμανία.

Όταν ξέσπασε η Ελληνική Επανάσταση του 1821, συμμετείχε στον Αγώνα ως στρατιωτικός. Τον Ιούνιο του 1821 κατήλθε στην Πελοπόννησο μαζί με τον Δημήτριο Υψηλάντη, όταν αυτός ανέλαβε να αντιπροσωπεύσει τον αδελφό του, Αλέξανδρο Υψηλάντη, ως πληρεξούσιος του Γενικού Επιτρόπου της Αρχής.  Διακρίθηκε στις επιχειρήσεις της πολιορκίας της Τριπολιτσάς και συμμετείχε στις επιχειρήσεις κατά του Δράμαλη. Αργότερα κατά τον εμφύλιο τάχθηκε με τις δυνάμεις των Κυβερνητικών και χρησιμοποιήθηκε από την Προσωρινή Διοίκηση, διατηρώντας όμως μια μετριοπαθή στάση, όπως και ο πατέρας του. 

Στη συνέχεια συμμετείχε στην πολιορκία της Μεσολογγίου, και πολέμησε με την φρουρά καθ’ όλη τη διάρκεια της πολιορκίας. Τραυματίσθηκε κατά την ηρωική έξοδο, όμως τελικά διέφυγε αφού σώθηκε από κάποιον Σουλιώτη που επί ώρες τον μετέφερε στη ράχη του, μακρυά από τον χώρο της μάχης. Συνέχισε τον αγώνα πολεμώντας στις συγκρούσεις της Ανατολικής Στερεάς. Συμμετείχε στην εκστρατεία της Αττικής και διακρίθηκε στη μάχη της Αράχωβας (18-24 Νοεμβρίου 1826). 

Μετά την απελευθέρωση της Ελλάδας και τη δημιουργία του Ελληνικού Κράτους, η Επιτροπή Εκδουλεύσεων του Αγώνα τον κατέταξε στην τάξη των αξιωματικών. Επί βασιλείας Όθωνα παρέμεινε στο στράτευμα και υπηρέτησε σε διάφορες διοικητικές θέσεις. Πέθανε το 1860.

## Πηγές
* «Μεγάλη Ελληνική Εγκυκλοπαίδεια» τομ. ΙΒ΄, σελ. 491.

Κατηγορία:Αγωνιστές του 1821
Κατηγορία:Έλληνες αξιωματικοί του πεζικού
Προκριματικά Παγκοσμίου Κυπέλλου Ποδοσφαίρου 2014 (ΟΥΕΦΑ)

Τα **Ευρωπαϊκά Προκριματικά Παγκοσμίου Κυπέλλου Ποδοσφαίρου 2014** ήταν προκριματική φάση, στην οποία συμμετείχαν 53 ομάδες της UEFA με σκοπό την πρόκριση στο Παγκόσμιο Κύπελλο Ποδοσφαίρου 2014 που διεξήχθη στη Βραζιλία. Στην τελική φάση πέρασαν 13 ομάδες, οι πρώτες ομάδες των 9 ομίλων, καθώς και 4 δεύτερες ομάδες (μετά τη διεξαγωγή των αγώνων μπαράζ). Η ΟΥΕΦΑ "παρακάλεσε" τη FIFA να μην τοποθετήσει στον ίδιο όμιλο τη Ρωσία και τη Γεωργία, καθώς επίσης και το Αζερμπαϊτζάν με την Αρμενία.

## Πρώτος γύρος

### Όμιλος Α΄

### Όμιλος Β΄

### Όμιλος Γ΄

### Όμιλος Δ΄

### Όμιλος Ε΄

### Όμιλος ΣΤ΄

### Όμιλος Ζ΄

### Όμιλος Η΄

### Όμιλος Θ΄

## Δεύτερος γύρος

Στο δεύτερο γύρο συμμετείχαν οι οκτώ καλύτερες από τις εννέα ομάδες, οι οποίες κατέλαβαν τη δεύτερη θέση στον όμιλό τους, μετά από την κατάταξη τους, με βάση τη βαθμολογία τους. Σε περίπτωση ισοβαθμίας λήφθηκε υπ' όψιν η διαφορά τερμάτων και εν συνεχεία η καλύτερη επίθεση. Από τις εννέα ομάδες που τερμάτισαν στη δεύτερη θέση στον όμιλό τους αποκλείστηκε από τα μπαράζ ως χειρότερη η ομάδα της Δανίας. Οι αγώνες μπαράζ διεξήχθησαν στις 15 και στις 19 Νοεμβρίου 2013.

### Mπαράζ

## Πηγές

* Αγώνες και αποτελέσματα (FIFA.com) 
* Αγώνες και αποτελέσματα (UEFA.com)

Κατηγορία:Προκριματικά Παγκοσμίου Κυπέλλου Ποδοσφαίρου 2014 (ΟΥΕΦΑ)
Χορνσουάγκλ

Ο **Ντίλαν Ποστλ** (*Dylan Mark Postl*, 29 Μαΐου 1986) είναι Αμερικανός παλαιστής, περισσότερο γνωστός με το ψευδώνυμο που χρησιμοποιεί στα ρινγκ, Χορνσουάγκλ. Αυτή την περίοδο έχει συμβόλαιο με την εταιρεία πάλης WWE.

## Καριέρα
### Ξεκίνημα στον χώρο
Ο Ντίλαν είναι νάνος παλαιστής, το ανάστημά του δεν ξεπερνά το ενάμιση μέτρο (1,32 μέτρα για την ακρίβεια) και ξεκίνησε την καριέρα του το 2004. Κατέκτησε διάφορα βραβεία πάλης σε ανεξάρτητο επίπεδο και κέρδισε και τον χαρακτηρισμό ο πιο σέξυ νάνος.

### [[WWE]]
Το 2006 υπέγραψε συμβόλαιο με το WWE και αρχικά έκανε εμφανίσεις ως ξωτικό, στο πλευρό του Ιρλανδού παλαιστή Φίνλεϊ. Στο σενάριο αργότερα προστέθηκε ο πρόεδρος της εταιρείας Βινς Μακμάν, όπου υποτίθεται πως ήταν εξώγαμο παιδί του. Η καριέρα του νάνου Σουάγκλ, απογειώθηκε όπως αναφέρεται παραπάνω με το Πρωτάθλημα Ευκίνητων Παλαιστών, το οποίο κατέκτησε και αμέσως μετά σταμάτησε να υφίσταται. Στην συνέχεια συνεργάστηκε ξανά με τον Φίνλεϊ, ενώ κατά καιρούς έχει παρασκηνιακούς, χιουμοριστικούς τηλεοπτικούς ρόλους, εκτός ρινγκ.

## Πρωτάθλημα Ευκίνητων Παλαιστών
Ο Χορνσουάγκλ είναι ο τελευταίος πρωταθλητής παλαιστών περίπου έως 100 κιλών (μερικές φορές το ξεπερνούσαν), το λεγόμενο Cruiserweight Championship, ελεύθερα διατυπωμένο στα ελληνικά ως Πρωτάθλημα Ευκίνητων Παλαιστών, λόγω των θεαματικών κινήσεων που μπορούσαν να κάνουν οι παλαιστές αυτής της κατηγορίας.

### Ιστορία Τίτλου
Το όνομά του στα αγγλικά είναι Cruiserweight Championship. Στα ελληνικά μπορεί να μεταφραστεί ως τίτλος Ελαφρών Βαρών. Ο τίτλος ιδρύθηκε το 1991 στην εταιρεία του WCW. Το 2001 που εξαγοράστηκε από το WWE, το Πρωτάθλημα συνέχισε να υπάρχει στην νέα ιδιοκτησία. Σταμάτησε να υφίσταται το 2007.
thumb|right|220px|Ο τελευταίος πρωταθλητής Cruiserweight, ο Χορνσουάγκλ.

### Τελειωτικές Κινήσεις
*Sweet Shin Music
*Tadpole Splash (Frog splash)
*F5
*Hornswoggle Stunner

### Χαρακτηριστικές Κινήσεις
*Diving double foot stomp
*Lepreton Bomb (Senton bomb)

#### Ρεκόρ
*Τελευταίος Πρωταθλητής: Χορνσουάγκλ
*Ελαφρύτερος Πρωταθλητής: Χορνσουάγκλ (54 κιλά)
*Νεότερος Πρωταθλητής: Χορνσουάγκλ (21 ετών, 51 ημερών)
*Βαρύτερος Πρωταθλητής: Οκλαχόμα (120 κιλά)
*Γηραιότερος Πρωταθλητής: Τσάβο Κλάσικ (55 ετών, 160 ημερών)
*Πρώτος Πρωταθλητής: Μπράιαν Πίλμαν
*Πιο μακροχρόνιος Πρωταθλητής: Γκρέγκορι Χελμς (385 ημέρες)
*Πιο σύντομος Πρωταθλητής: Σάικοσις (λιγότερο από 1 ώρα)
*Περισσότερες Κατακτήσεις: Ρέι Μιστέριο (8 φορές)

#### Ιστορικό Πρωταθλητών

## Πηγές
* Προφίλ Χορνσουάγκλ
* Τίτλος Cruiserweight

Κατηγορία:Επαγγελματίες παλαιστές
Λεύκιος Αυρήλιος Πυλάδης

Ο **Λεύκιος Αυρήλιος Πυλάδης** ήταν ηθοποιός της παντομίμας.

Ήταν μαθητής του Πυλάδη, απελεύθερου του αυτοκράτορα Αδριανού. Ο ίδιος ήταν απελεύθερος του αυτοκράτορα Μάρκου Αυρηλίου. Το αρχικό του όνομα ήταν Θεόκριτος. Ήταν καλύτερος στην τέχνη του από τον δάσκαλό του και έχαιρε μεγάλης εκτίμησης μεταξύ των γυναικών. 

## Πηγές
*Εγκυκλοπαίδεια Πάπυρος Λαρούς Μπριτάννικα, τόμος 51, σελ. 138

Κατηγορία:Ηθοποιοί
Πυλάδης (ηθοποιός)

Ο **Πυλάδης** ήταν αυλικός ηθοποιός που ζούσε την εποχή του Αυγούστου. Σύμφωνα με το Λεξικό του Σούδα, η καταγωγή του ήταν ελληνική, από κάποια κωμόπολη της Κιλικίας. Ο Πυλάδης το 22 π.Χ. επινόησε στη Ρώμη την ιταλική όρχηση. Επρόκειτο για μια παντομίμα: μιμούνταν διαφόρους κουνώντας σώμα, χέρια και πόδια χωρίς να μιλάει. Εξ αυτού τον αποκαλούσαν παντόμιμο. Μπορούσε να παρουσιάσει χωρίς ομιλία ολόκληρο δράμα, υποκρινόμενος όλα τα πρόσωπα, ανδρικά και γυναικεία, με τη μίμηση. Ανταγωνιστή στην τέχνη του είχε τον Βάθυλλο.
Ύστερα από κάποια εξέγερση του πλήθους, ο Αύγουστος τον είχε εξορίσει, αλλά ήταν τόσο δημοφιλής που τον ξανάφερε πίσω.
Ο Πυλάδης είχε γράψει και βιβλίο για την ιταλική όρχηση, όπως αναφέρει ο Αθήναιος. Με έξοδά του έγιναν στη Ρώμη, το 2 π.Χ., παραστάσεις παντομίμας.
Η φήμη του διατηρήθηκε πολλά χρόνια μετά το θάνατό του.
Πληροφορίες για τη ζωή του Πυλάδη μας δίνουν ο Αθήναιος στους «Δειπνοσοφιστές» και ο Σουητώνιος στο «Περί επιφανών ανδρών».

## Πηγές
* Μεγάλη Ελληνική Εγκυκλοπαίδεια Πυρσός, τόμος 20, σελ. 882

Κατηγορία:Ηθοποιοί
Διάφραγμα (μυς)

Στην ανατομία των θηλαστικών, το **θωρακικό διάφραγμα** ή απλά **διάφραγμα** είναι σκελετικός μυς  που εκτείνεται σε όλο τo κάτω μέρος του θώρακα. Το διάφραγμα χωρίζει τη θωρακική κοιλότητα (καρδιά, πνεύμονες και πλευρά) από την κοιλιακή κοιλότητα και διαδραματίζει σημαντικό ρόλο στην αναπνοή: καθώς το διάφραγμα φυσιολογικά σπρώχνει τα περιεχόμενα της κοιλιάς προς τα κάτω, αυξάνεται ο όγκος της θωρακικής κοιλότητας και ο αέρας στους πνεύμονες.

## Ανθρώπινο διάφραγμα
Το ανθρώπινο θωρακικό διάφραγμα είναι σκελετικός μυς ο οποίος χωρίζει τη θωρακική από την κοιλιακή κοιλότητα και διαδραματίζει σημαντικό ρόλο στην αναπνοή. Το διάφραγμα αποτελείται από δύο θολωτά ημιδιαφράγματα τα οποία λειτουργούν ως ενιαίο σύνολο. Το δεξί ημιδιάφραγμα είναι ψηλότερο από το αριστερό. Τα ημιδιαφράγματα αποτελούνται από ένα τενόντιο κέντρο ενώ περιφερικά από μυϊκές ίνες. Στο διάφραγμα υπάρχουν 3 μεγάλα ανοίγματα (τρήματα) και αρκετά μικρότερα,  μέσα από τα οποία διέρχονται μεγάλα αγγεία του σώματος. Αυτά είναι το Αορτικό τρήμα στο ύψος του 12ου θωρακικού σπονδύλου, το οισοφαγικό τρήμα στο ύψος του 10ου σπονδύλου και το τρήμα της κάτω κοίλης φλέβας στο ύψος του 8ου σπονδύλου.  Σε μικρότερα ανοίγματα διέρχονται τα σπλαχνικά νεύρα και η ημιάζυγος φλέβα (Αρ). Ακριβώς πίσω από το στέρνο, ανάμεσα στο θωρακικό τοίχωμα και το διάφραγμα, υπάρχει ακόμη ένα μικρό άνοιγμα, το τρήμα του Morgagni μέσα από το οποίο διέρχεται η Μαστική αρτηρία. Το διάφραγμα νευρώνεται από το φρενικό νεύρο και αιματώνεται από τις άνω και κάτω φρενικές αρτηρίες (κλάδοι της  θωρακικής και κοιλιακής Αορτής).

## Παραπομπές


Κατηγορία:Μύες του κορμού
Κατηγορία:Θώρακας
Πυλαγόρας

Ο **Πυλαγόρας**, στην αρχαία Ελλάδα, ήταν ο πολίτης εκείνος που η πόλη του τον εξουσιοδοτούσε να την εκπροσωπήσει στο Αμφικτυονικό Συνέδριο. Κάθε πόλη έστελνε τρεις Πυλαγόρες. Σύμφωνα με επιγραφές που βρέθηκαν στους Δελφούς, αποκαλούνταν και αγορατροί.

Συγκροτούσαν, μαζί με τους Ιερομνήμονες (οι οποίοι στα ψηφίσματα του Αμφικτυονικού Συνεδρίου αποκαλούνται σύνεδροι) το Αμφικτυονικό Συνέδριο. Ο Πυλαγόρας, όπως δείχνει και το όνομά του, ήταν ο συνήγορος των συμφερόντων της πόλης του στην *Πυλαία*. Έπαιρνε αυτό το αξίωμα κατόπιν εκλογής, πριν από κάθε *Πυλαία* (εαρινή ή μετοπωρινή {= φθινοπωρινή}). *Πυλαία* αποκαλούνταν η σύνοδος του Αμφικτυονικού Συνεδρίου.
Σύμφωνα με τον Ηρόδοτο οι Πυλαγόρες είχαν επικηρύξει έναντι χρηματικής αμοιβής τον Εφιάλτη, που είχε καταφύγει στη Θεσσαλία μετά την ήττα των Περσών, επειδή υπέδειξε τη στενή διάβαση στους Πέρσες κατά την Μάχη των Θερμοπυλών.

Αντίθετα, οι Ιερομνήμονες επιλέγονταν με κλήρο. Κληρώνονταν δύο Ιερομνήμονες από καθένα εκ των δώδεκα ελληνικών φύλων, που αποτελούσαν την Αμφικτυονία· συνολικά οι Ιερομνήμονες ήταν 24 και αποτελούσαν το μόνιμο συνέδριο.

## Παραπομπές


## Πηγές
* Μεγάλη Ελληνική Εγκυκλοπαίδεια Πυρσός, τόμος 20, σελ. 882

Κατηγορία:Αμφικτυονίες
Θεμισταγόρας ο Εφέσιος

Ο **Θεμισταγόρας ο Εφέσιος** ήταν αρχαίος Έλληνας ιστορικός και γεωγράφος.

## Έργα του
Όπως μαρτυρεί το παρωνύμιό του φέρεται ή να γεννήθηκε ή να άκμασε στην Έφεσο απροσδιόριστης όμως εποχής της αρχαιότητας. Έγραψε την "*Χρυσήν Βίβλον*" απόσπασμα της οποίας έχει διασώσει ο Αθήναιος, το οποίο πραγματεύεται περί της νύμφης Ελιχρύσης και του ομώνυμου άνθους. 
Επίσης  έργο του Θεμισταγόρα του Εφεσίου φέρεται και στο Μεγάλο ετυμολογικό περί Σάμου και Αστυπάλαιας.

## Πηγές
*"Μεγάλη Ελληνική Εγκυκλοπαίδεια" τομ.ΙΒ΄, σελ.493.

Κατηγορία:Αρχαίοι Έλληνες ιστορικοί
Κατηγορία:Αρχαίοι Έλληνες γεωγράφοι
1808 Βελλεροφών

Ο **Βελλεροφών (Bellerophon)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,874. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομα του ήρωα Βελλεροφόντη από την ελληνική μυθολογία.

## Φυσικά χαρακτηριστικά
Η μέση διάμετρος του Βελλεροφόντου εκτιμάται σε 15,41 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,108 ± 0,011.

## Εξωτερικοί σύνδεσμοι
* Τροχιά από το JPL (Java) / Εφημερίδα

Βελλεροφων
1810 Επιμηθεύς

μικρογραφία|Η τροχιά του αστεροειδούς 1810 Επιμηθεύς
Ο **Επιμηθεύς (Epimetheus)** είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,605. Δεν πρέπει να συγχέεται με τον ομώνυμο δορυφόρο του πλανήτη Κρόνου. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες φαν Χάουτεν και Ίνγκριντ φαν Χάουτεν-Γκρένεφελντ, και πήρε το όνομα του Τιτάνα Επιμηθέα από την ελληνική μυθολογία.

## Φυσικά χαρακτηριστικά
Τα κυρίως φυσικά χαρακτηριστικά του Επιμηθέως είναι άγνωστα. Ο Επιμηθεύς περιστρέφεται γύρω από τον εαυτό του μία φορά κάθε 20 ως 37 ώρες περίπου, μία αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Επιμηθευς
Θεμισταγόρας ο Αλεξανδρεύς

Ο **Θεμισταγόρας ο Αλεξανδρεύς** ήταν αρχαίος Έλληνας μηχανικός και αστρονόμος.

## Βιογραφία
Όπως μαρτυρεί το παρωνύμιό του φέρεται, ή να γεννήθηκε, ή να άκμασε στην Αλεξάνδρεια επί εποχής των Πτολεμαίων. Είχε διακριθεί στην κατασκευή ηλιακών ωρολογίων. Ένα εξ  εκείνων  είναι και αυτό που διασώθηκε και είχε προσφερθεί δώρο "*τω Βασιλεί Πτολεμαίω*", υπό του Απολλωνίου του Απολοδότου, του μεγάλου μαθηματικού της αλεξανδρινής εποχής.

## Πηγές
* "Μεγάλη Ελληνική Εγκυκλοπαίδεια" τομ.ΙΒ΄, σελ.493.

Κατηγορία:Αρχαίοι Έλληνες μηχανικοί
Κατηγορία:Αρχαίοι Έλληνες αστρονόμοι
Επαρχίες του Μπουρούντι

thumb|right|250px|Οι επαρχίες του Μπουρούντι
Το **[[Μπουρούντι]]** διαιρείται σε 17 επαρχίες, οι οποίες υποδιαιρούνται με τη σειρά τους σε 117 κοινότητες και 2.638 δήμους.

Οι επαρχίες είναι οι εξής:

* Γκιτέγκα
* Καγιανζα
* Κανκούζο
* Καρούζι
* Κιμπιτόκε
* Κιρούντο
* Μακάμπα
* Μουάρο
* Μουγίνγκα
* Μουράμβια
* Μπουζουμπουρά-Μαιρί
* Μπουζουμπουρά-Ρουράλ
* Μπουμπάνζα
* Μπουρούρι
* Νγκόζι
* Ρουγίγκι
* Ρουτάνα
1814 Μπαχ

Ο **Μπαχ (Bach)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,938. Ανακαλύφθηκε το 1931 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του προς τιμή του μεγάλου Γερμανού συνθέτη Γιόχαν Σεμπάστιαν Μπαχ.

## Φυσικά χαρακτηριστικά
Τα φυσικά χαρακτηριστικά του Μπαχ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπαχ
Κατηγορία:Γιόχαν Σεμπάστιαν Μπαχ
Ομαδικό Πρωτάθλημα TNA

Το **Ομαδικό Πρωτάθλημα TNA** είναι ένας επίσημος επαγγελματικός τίτλος της πάλης, που τα δικαιώματά του ανήκουν στην εταιρεία Total Nonstop Action Wrestling. Το πρωτάθλημα είναι γενικά διεκδικήσιμο στον τομέα των επαγγελματικών αγώνων πάλης, στον οποίο οι συμμετέχοντες εκτελούν σκηνοθετημένους αγώνες πάλης.

## Ιστορία
Το TNA Wrestling ως το 2007 συνεργαζόταν με το NWA και είχε υπό την κατοχή του, τους τίτλους της τελευταίας εταιρείας. Όμως από το 2007 αποφασίστηκε να σχεδιαστούν τίτλοι που θα ανήκουν εξ ολοκλήρου στο TNA. Η ημερομηνία δημιουργίας του συγκεκριμένου πρωταθλήματος, αναφέρεται στις 17 Μαΐου 2007. 
Το πρωτάθλημα αυτό είναι ομαδικό, δύο ατόμων, αλλά έχει κρατήσει τους τίτλους και άτομο μόνο του, αλλά και ομάδα με περισσότερα από 2 άτομα.

### Ρεκόρ
* Περισσότερες Κατακτήσεις σαν ομάδα: **[[Τζέιμς Στορμ]] & [[Μπόμπι Ρουντ]] (4 φορές)**
* Περισσότερες Κατακτήσεις ατομικά: **Μπόμπι Ρουντ - [[Σον Χερνάντεζ|Χερνάντεζ]] - Τζέιμς Στορμ (5 φορές)**
* Πρώτοι Πρωταθλητές: **[[Μπούλι Ρεϊ|Μπράδερ Ρέι]] & [[Ντίβον (παλαιστής)|Μπράδερ Ντίβον]]**
* Μεγαλύτερης διάρκειας Πρωταθλητές: **Τζέιμς Στορμ & Μπόμπι Ρουντ (212 ημέρες)**
* Μικρότερης διάρκειας πρωταθλητές: **[[Έρικ Γιάνγκ]] & [[Φράνκι Καζάριαν]] (λιγότερο από 1 ημέρα)**

### Ιστορικό Πρωταθλητών

## Πηγές
Κατηγορία:Επαγγελματική Πάλη
Μπαρίς Ζβορίκιν

220px|right|thumb|1916, «Ο βλάσφημος τεύτονας και ο επικός ήρωας της αγίας Ρωσίας». Καρτ ποστάλ.

Ο **Μπαρίς Βασίλιεβιτς Ζβορίκιν** () ( 1 Οκτωβρίου 1872,— 1942,) υπήρξε Ρώσος ζωγράφος, γραφίστας-διακοσμητής, εικονογράφος και μεταφραστής. 

## Βιογραφία

Γεννήθηκε στις 13 Οκτωβρίου (στο Παλαιό Ημερολόγιο: 1 Οκτωβρίου) 1872 στη Μόσχα. Σπούδασε στη Σχολή ζωγραφικής, γλυπτικής, και αρχιτεκτονικής της Μόσχας τα έτη  1892—1893.

[220px|right|thumb|«Ο αγρότης συναντά έναν λύκο» (Попадается Веселому навстречу волк). Εικονογράφηση σε παραμύθι του [Αλεξέι Ρεμίζοφ Μιχαήλοβιτς|Α.Μ. Ρεμίζοβα «Σύντροφοι» (1917)]]

Σχεδίασε εικονογραφήσεις για εκδόσεις της Μόσχας και της Αγίας Πετρούπολης. Ασχολήθηκε με τοιχογραφία στον Καθεδρικό Ναό Φεοντορόφσκιϊ στο Τσάρσκοε Σελό. Το έτος 1915 ένας από τους ιδρυτές της «Εταιρείας για την αναγέννηση της ζωγραφικής στη Ρωσία».

Το έτος 1921 μετανάστευσε στο Παρίσι (μέσω Κριμαίας, Κωνσταντινούπολης και Αιγύπτου).

Στη Γαλλία εικονογράφησε βιβλία όπως τα: «История Советов» (1922), «Исповедь» М.А. Бакунина (1921), «Москва и деревня в гравюрах и литографиях» Г.К. Лукомского (1921), «Поэмы» А. де Мюссе (1927), «Сказка о Золотом петушке» (1925) и «Борис Годунов» (1927) А.С. Пушкина.

Για τον  καθεδρικό ναό του Σωτήρος Χριστού στην  Ανιέρ-σιρ-Σεν ζωγράφισε μερικές εικόνες, ενώ το  1935 συμμετείχε σε έκθεση εικονογραφίας.

Στα τέλη της δεκαετίας του 1930 μετέφρασε στα γαλλικά ρωσικά παραμύθια όπως η  «Σνεγκουρότσκα», η «Βασίλισσα Πρεκράσναγια», η «Μαρία Μόρεβνα» και η «Ζαρ-Πτίτσα», κι επίσης δημιούργησε εικονογραφήσεις γι' αυτά τα παραμύθια. Ωστόσο για τη ζωή του ζωγράφου δεν υπήρξαν δημοσιεύσεις.

Πέθανε το 1942.

## Παραπομπές

## Πηγές

* Российское зарубежье во Франции 1919-2000. Л. Мнухин, М. Авриль, В. Лосская. Москва. Наука; Дом-музей Марины Цветаевой. 2008 .

## Εξωτερικοί σύνδεσμοι

* Художник Борис Зворыкин
* Биография Б. В. Зворыкина, ссылки
* Сказочные иллюстрации — Борис Зворыкин
* Сказочная Русь Бориса Зворыкина

Κατηγορία:Ρώσοι ζωγράφοι
Κατηγορία:Ρώσοι εικονογράφοι
Κατηγορία:Ρώσοι μεταφραστές
Υδρόζωα

Τα **Υδρόζωα**, είναι ζώα που ανήκουν στη συνομοταξία των Κνιδόζωων. Η πλειονότητα των Υδροζώων είναι θαλάσσια και αποικιακά. Ένας τυπικός κύκλος ζωής ενός Υδροζώου περιλαμβάνει τόσο ένα στάδιο αγενούς πολύποδα όσο και ένα εγγενούς μέδουσας. 

Ένα συνηθισμένο Υδρόζωο έχει μια βάση, έναν μίσχο και ένα ή περισσότερα ζωίδια (αγγλ.: zooids, πολυκύτταροι μικροοργανισμοί που είναι μέρος/μέρη ενός αποικιακού ζώου π.χ. γένος Physalia), τα οποία στην πλειονότητά τους είναι τροφικοί πολύποδες. Η βάση χάρη στην οποία τα αποικιακά υδρόζωα προσκολλώνται στο υπόστρωμα ονομάζεται υδρορρίζα, στην οποία περιλαμβάνονται ένας ή περισσότεροι μίσχοι οι υδροκαυλοί. Οι μίσχοι αυτοί προστατεύονται εξωτερικά από μια ακυτταρική θήκη το περισάρκιο, ενώ το κυτταρικό τμήμα τους ονομάζεται κοινοσάρκιο.
Βαρίδι Άνδρου

Το **Βαρίδι** είναι χωριό στο νησί Άνδρο που βρίσκεται στη βόρεια πλευρά της στους πρόποδες του βουνού Βραχάκι, σε υψόμετρο 240 μέτρα με πληθυσμό 42 κατοίκων (απογραφή 2021). Ανήκει στο Δήμο Άνδρου, ενώ πριν το Πρόγραμμα Καλλικράτης ανήκε στο δήμο Υδρούσας. Κοντά στο χωριό κυλάει το ποτάμι Ψαθά, καθώς και διάφορα ρυάκια.

## Πηγές

Χάρτης: Orama ΧΝΗ 207 Άνδρος

## Παραπομπές


Κατηγορία:Χωριά της περιφερειακής ενότητας Άνδρου
Ζαχαρίας Κεντηρίων

Ο **Ζαχαρίας Κεντηρίων** ήταν στρατηγός του Βυζαντίου του 15ου αιώνα.
## Βιογραφία
Έζησε τον 15ο αιώνα. Ήταν γυναικάδελφος του αυτοκράτορα Κωνσταντίνου και του δεσπότη του Μωριά Θωμά. Κατέφυγε στην Αχαΐα αντί να υπερασπιστεί τον Ισθμό της Κορίνθου κατά του Μουράτ Β΄, γι'αυτό ο Θωμάς τον φυλάκισε στο Χλεμούτσι κοντά στη Γλαρέντζα (Κυλλήνη). Δραπέτευσε και μπήκε στην υπηρεσία του Πέτρου Χλωρού (Pierre le Boiteaux), ο οποίος οδηγούσε Αλβανούς σε λεηλασίες στην Πελοπόννησο. Οδήγησε στην αποστασία το φρούριο του Αετού στην Ιθώμη.

## Πηγές
* Α. Πολυζωίδης: Τα Ελληνικά, Τόμος Β', 1874

Κατηγορία:Βυζαντινοί στρατηγοί
Κατηγορία:Βυζαντινοί του 15ου αιώνα
Κύκλος Κριτικών Κινηματογράφου Αυστραλίας

Ο **Κύκλος Κριτικών Κινηματογράφου Αυστραλίας** (· συντομογραφικά: *FCCA*) είναι σύλλογος κριτικών κινηματογράφου και αρθρογράφων για τον κινηματογράφο. Έχει μέλη δημοσιογράφους από τα μέσα μαζικής ενημέρωσης, όπως την τηλεόραση, τις εφημερίδες εθνικής εμβέλειας, το ραδιόφωνο, καθώς και συγγραφείς που είναι ανεξάρτητοι συνεργάτες. Επίσης, Αυστραλούς εκπροσώπους που προέρχονται από διεθνή περιοδικά, αλλά και από τοπικά εξειδικευμένα περιοδικά για τον κινηματογράφο. Ο Κύκλος έχει την έδρα του στο Σίδνεϊ.

Σε ένα ετήσιο γεγονός, ο Κύκλος απονέμει τα δικά της βραβεία για τις καλύτερες κινηματογραφικές ερμηνείες κατά τη διάρκεια της χρονιάς.

## Κατηγορίες βραβείων
* Α' Ανδρικού Ρόλου
* Α' Γυναικείου Ρόλου
* Καλύτερη Κινηματογραφία
* Καλύτερος Σκηνοθέτης
* Καλύτερο Ντοκυμαντέρ
* Καλύτερη Ταινία
* Καλύτερη Ξενόγλωσση Ταινία
* Καλύτερη Ξένη Ταινία - Αγγλική Γλώσσα
* Καλύτερο Σενάριο
* Καλύτερο Μοντάζ
* Καλύτερη Μουσική Επένδυση
* Β' Ανδρικού Ρόλου
* Β' Γυναικείου Ρόλου

## Δείτε ακόμη
*Κατάλογος Κινηματογραφικών Βραβείων

## Εξωτερικοί σύνδεσμοι
*Επίσημη ιστοσελίδα FCCA
*Η ένωση στο IMDB 

Κατηγορία:Ιστορία του κινηματογράφου
Κατηγορία:Βραβεία κινηματογράφου
Κατηγορία:Κινηματογράφος στην Αυστραλία
Αιολικό πάρκο

thumb|right|300px|Αιολικό πάρκο με ηλιοβασίλεμα

**Αιολικό πάρκο ή Αιολικός Σταθμός Παραγωγής Ηλεκτρικής Ενέργειας (ΑΣΠΗΕ) **ονομάζεται η χερσαία ή θαλάσσια έκταση στην οποία έχει τοποθετηθεί ένας αριθμός ανεμογεννητριών με σκοπό τη μετατροπή της κινητικής ενέργειας του ανέμου σε ηλεκτρική.

Συγκεκριμένα είναι βιομηχανικές εγκαταστάσεις παραγωγής ηλεκτρικής ενέργειας οι οποίες αποτελούνται από τις ανεμογεννήτριες, τα καλώδια μεταφοράς ρεύματος, τους μετεωρολογικούς ιστούς, τους σταθμούς μετασχηματισμού και βοηθητικές υποδομές συμπεριλαμβανομένων των δρόμων.

Κατά τη διάρκεια της λειτουργίας τους δε ρυπαίνουν την ατμόσφαιρα με τη παραγωγή διοξειδίου του άνθρακα ή άλλων αερίων που συμβάλλουν στο φαινόμενο του θερμοκηπίου. Η ρύπανση που σχετίζεται με τους ΑΣΠΗΕ είναι έμμεση λόγω του ότι λαμβάνει χώρα κατά τη παραγωγή, τη μεταφορά, τη διάνοιξη δρόμων όπου θεωρηθεί αναγκαίο και την εγκατάσταση των στοιχείων που το απαρτίζουν καθώς επίσης και με τη δυνατότητα ανακύκλωσης ή μη, των υλικών μετά το πέρας λειτουργίας του ΑΣΠΗΕ.

## Πλεονεκτήματα και Μειονεκτήματα

### Πλεονεκτήματα

*Παράγουν ρεύμα από μία ανανεώσιμη πηγή ενέργειας.
*Τα αιολικά πάρκα δε ρυπαίνουν την ατμόσφαιρα όπως τα εργοστάσια παραγωγής ηλεκτρισμού τα οποία στηρίζονται στην καύση ορυκτών καυσίμων, όπως άνθρακα ή φυσικό αέριο. Οι ανεμογεννήτριες δεν εκλύουν χημικές ουσίες στο περιβάλλον οι οποίες προκαλούν όξινη βροχή ή αέρια του θερμοκηπίου.

### Μειονεκτήματα

*Κάνουν θόρυβο.
*Δεν παράγουν τόσο ρεύμα όσο ένα ατμοηλεκτρικό εργοστάσιο. 
*Υπάρχει μεγάλο κόστος και χρειάζεται μεγάλη έκταση για να κατασκευαστεί ένα αιολικό πάρκο.
*Χρειάζονται άνεμο για να παράγουν ρεύμα και αν σε μία περιοχή δεν φυσάει καθόλου όλο το χρόνο υπάρχει πρόβλημα.
*Τα κατάλληλα σημεία για αιολικά πάρκα συχνά βρίσκονται σε απομακρυσμένες περιοχές, μακριά από πόλεις όπου χρειάζεται ο ηλεκτρισμός.

## Θαλάσσια αιολικά πάρκα

Τα θαλάσσια αιολικά πάρκα παράγουν ρεύμα από τον άνεμο που φυσά στη θάλασσα. Τα θεμέλια των ανεμογεννητριών κατασκευάζονται στο βυθό της θάλασσας και ο πύργος της ανεμογεννήτριας έξω από το νερό. Όμως υπάρχει τεράστιο κόστος, μεγαλύτερο από ένα επίγειο αιολικό πάρκο, για να κατασκευαστεί ένα θαλάσσιο αιολικό πάρκο, γι' αυτό ο αριθμός τους είναι πολύ περιορισμένος. Η πρώτη χώρα που κατασκεύασε θαλάσσιο αιολικό πάρκο ήταν η Δανία το 1991.

## Εξωτερικοί σύνδεσμοι
* 

Κατηγορία:Εγκαταστάσεις παραγωγής ενέργειας
Κατηγορία:Αιολική ενέργεια
Get Low (τραγούδι)

Το "**Get Low**" είναι ένα δημοφιλές τραγούδι των Lil Jon & the East Side Boyz featuring Ying Yang Twins, που κυκλοφόρησε το 2003. Υπάρχει στο άλμπουμ *[[Kings of Crunk]]* του 2002. Το τραγούδι έφτασε το νούμερο δύο στο US Billboard Hot 100 Singles Chart και το νούμερο 20 στο US Hot Digital Songs. Ήταν το νούμερο πέντε στα top Hot R&B/Hip-Hop songs του 2003. 

Το τραγούδι αναφέρεται από τους Vampire Weekend στο τραγούδι τους, "Oxford Comma", από το ομότιτλο άλμπουμ τους του 2008, προκηρύσσοντας "First the window, then it's to the wall/ Lil' Jon, he always tells the truth" (Πρώτα το παράθυρο, μετά είναι στον τοίχο/Lil' Jon, πάντα λέει την αλήθεια). Ο Chris Rock επίσης ανέφερε το τραγούδι σε ένα σκίτσο για την ραπ μουσική, δηλώνοντας ότι ακόμα αγαπούσε την ραπ μουσική αλλά ήταν "κουρασμένος της υπεράσπισής της" σε σχέση με τους σαφείς και μισογυνιστικούς στίχους του τραγουδιού.

Οι Ying Yang Twins χρησιμοποίησαν τους στίχους τους από το τραγούδι αργότερα στο τραγούδι τους "Hanh!" από το άλμπουμ *Me & My Brother*, και στο remix του τραγουδιού "Bojangles" του Pitbull.

Διατέθηκε στο soundtrack του *Need For Speed Underground* σε μία βαριά τροποποιημένη έκδοση λόγω του περιεχομένου του και της βλασφημίας. Είναι επίσης γνωστό ως ένα σινγκλ που άνοιξε δρόμο για το είδος της κρανκ, καθώς είχε μεγάλη ακμή από την κυκλοφορία του τραγουδιού. Με βάση το στιχουργικό περιεχόμενο του τραγουδιού, υπήρχαν τρεις ραδιοφωνικές εκδόσεις για το Get Low. Μία είχε τροποποιήσει τους στίχους (δηλαδή *"take that thang to the floor, you skank, you skank"*), ενώ οι άλλες δύο ήταν καθαρά επεξεργασμένες όπως είναι. Από τις δύο καθαρές εκδόσεις, μία έκδοση άφησε τη λέξη "goddamn" (=γαμώτο) άθικτη ενώ η εξαιρετικά καθαρή έκδοση επιμελήθηκε όλη ή μέρος της λέξης.

Αυτό το τραγούδι ήταν επίσης εμφανιζόμενο στις ταινίες *Coach Carter*, *[[Η πρόταση|The Proposal]]* στη σκηνή όπου ο χαρακτήρας της Sandra Bullock φαίνεται να τραγουδάει και να χορεύει στο τραγούδι, και *The Hangover*.

## Remix
Δύο επίσημα remixes κυκλοφόρησαν στο εκτεταμένης αναπαραγωγής *[[Part II (άλμπουμ των Lil Jon & the East Side Boyz)|Part II]]* των Lil Jon & The East Side Boyz.
*Remix - featuring Elephant Man and Busta Rhymes (επίσης κυκλοφόρησε ως σινγκλ)
*Merengue Remix - με φωνητικά του Pitbull
*Ένα mix του τραγουδιού χαρακτηρίζεται ως εκπληκτικό τραγούδι στο βιντεοπαιχνίδι Def Jam: Fight for NY
*Επίσης στο βιντεοπαιχνίδι Def Jam: Icon
*Η Freestyle Games είχε φτιάξει ένα μιξ από το In Da Club του 50 Cent στο παιχνίδι DJ Hero 2.

## Chart θέσεις

### Τέλος-της-δεκαετίας charts

## Υποσημειώσεις


Κατηγορία:Τραγούδια του Lil Jon
Κατηγορία:Singles του 2003
Κατηγορία:Τραγούδια του 2002
Κολχίδα Κιλκίς

Η **Κολχίδα**, επίσημα **Κολχίς**, είναι πεδινό χωριό του Κιλκίς σε υψόμετρο 170 μέτρων.

## Γεωγραφία - Ιστορία
Η Κολχίδα βρίσκεται δυτικά του Γαλλικού ποταμού σε απόσταση 4,5 χλμ. νοτιοδυτικά του Κιλκίς. Μικρό σε μέγεθος, μεγάλο όμως σε ιστορική σημασία και παράδοση. Στο υπέροχο χωριό αυτό με τη μαγευτική ομορφιά της φύσης, που οργιάζει, οι αξίες και οι παραδόσεις έχουν μείνει αναλλοίωτες στο πέρασμα του χρόνου. Η Κολχίδα έχει ταυτιστεί με τον οικισμό Καλλικός ή Καλλίκουμ (*Callicum* ή *Gallicum*) που ήταν σημαντικός ρωμαϊκός σταθμός του 1ου αιώνα π.Χ. Επίσης στην Κολχίδα υπάρχουν ρωμαϊκά και παλαιοχριστιανικά ερείπια οικισμού. Η αρχαία πόλη επιβίωσε έως και το 10ο αιώνα, οπότε και καταστράφηκε από τις Βουλγαρικές επιδρομές, με μεγάλο μέρος των κατοίκων να μετεγκαθίσταται στο γειτονικό οικισμό της Παναγίας Καλλικούς (σημερινό Κιλκίς).

## Ονομασία - Διοικητικά
Η παλιά ονομασία του χωριού ήταν **Ακτσέ-Κλισέ** με το οποίο αναφέρεται το 1919 στο ΦΕΚ 48Α-05/03/1919 να προσαρτάται στην τότε κοινότητα  Σαρή Γκιόλ (Κρηστώνος) Θεσσαλονίκης. Η παλιά ονομασία σημαίνει στα τουρκικά "Λευκές Εκκλησίες" και προήλθε από τις παλαιοχριστιανικές εκκλησίες του οικισμού. Μετονομάστηκε σε Κολχίδα το 1927 και το 1934 αποσπάσθηκε από το νομό Θεσσαλονίκης και προσαρτήθηκε στο νομό Κιλκίς. Σύμφωνα με το πρόγραμμα Καλλικράτης, μαζί με το Κιλκίς, την Αργυρούπολη, το Ζαχαράτο, το Μεταλλικό, τη Ξυρόβρυση   και το Σεβαστό αποτελούν την δημοτική κοινότητα Κιλκίς που ανήκει στη δημοτική ενότητα Κιλκίς του δήμου Κιλκίς και σύμφωνα με την απογραφή 2011 έχει πληθυσμό 81 κατοίκους.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς